Mohamed Hatta Shaharom itu apa sih? Jelaskan dalam bahasa melayu ya

Profesor Datuk Dr Mohamed Hatta Shaharom ialah seorang ahli akademik sejak 1984.

Minatnya terhadap bahasa dan sastera Melayu dan Inggeris bermula di sekolah menengah. Sejarah dunia mempesonakannya sejak sekolah rendah. Bila dia masuk ke Fakulti Perubatan, Universiti Kaherah, Mesir, minat terhadap penggunaan bahasa Arab mula berkembang. Puisi-puisi Melayunya telah dan terus diterbitkan dalam buku-buku puisi serta majalah-majalah Dewan Bahasa dan Pustaka dan penerbit-penerbit lain. Beberapa buah puisinya dalam bahasa Inggeris diterbitkan dalam akaun Facebooknya. Kerapiannya tentang penggunaan istilah yang tepat, serta ejaan dan nahu yang betul dalam penulisan merupakan obsesi hidupnya. Ini dimanfaatkan oleh para pelajar, rakan seprofesion dan sahabat handainya. Beliau menulis serta fasih berbahasa Melayu dan Inggeris; di samping boleh bertutur bahasa Arab asas.

Telah berkhidmat di Universiti Kebangsaan Malaysia (UKM) dan Universiti Islam Malaysia (UIM), Cyberjaya. Profesor Pelawat di Universiti Cyberjaya dan Profesor Adjung di Universiti Teknologi Malaysia (UTM).

Dilatih dalam perubatan prasiswazah di Universiti Kaherah, Mesir; dalam psikiatri pascasiswazah di UKM; dan psikiatri forensik di Universiti Monash, Australia. Diploma Pemikiran Islam telah beliau perolehi daripada Darul-Hikmah, Malaysia. Buku-buku (21 buah sebagai penulis tunggal, dan 16 buah sebagai penulis bersama) serta kertas-kertas saintifiknya yang diterbitkan dalam bahasa Inggeris dan bahasa Melayu adalah tentang psikiatri, perubatan Islam, pengembaraan kemanusiaan, komentari sosio-politik dan puisi.

Telah dianugerahkan Travel Fellowship Persatuan Psikiatri ASEAN pada 1995.

Telah dilantik oleh Perdana Menteri Palestin Ismail Haniyeh sebagai Duta Kehormat Palestin pada 2013.

Felo Kanan, Pacific Rim College of Psychiatrists.